Savez izviđača Federacije Bosne i Hercegovine

**Savez izviđača Federacije Bosne i Hercegovine** je dobrovoljna, nepolitička, obrazovna i odgojna organizacija za mlade, otvorena za sve bez obzira na nacionalno porijeklo, rasu ili vjeru, u saglasnosti sa ciljem, principima i metodom Svjetske skautske organizacije.
SIFBiH djeluje na području Federacije Bosne i Hercegovine i šire, u skladu sa zakonom.

## Ciljevi i djelatnost  
Cilj Saveza je okupljanje i pomaganje aktivnosti organizacionih jedinica, radi razvoja punih fizičkih, umnih, društvenih i duhovnih potencijala mladih ljudi, članova tih organizacionih jedinica, kao pojedinaca, odgovornih građana i članova lokalnih, nacionalnih i međunarodnih zajednica.

### Ovo se postiže kroz: 
* uključivanje mladih, u godinama formiranja, u proces neformalnog obrazovanja;
* izviđački metod postepenog samoobrazovanja radom u malim grupama, uz podršku odraslih koji su spremni i sposobni da iznesu svoju obrazovnu ulogu;
* progresivne i stimulativne programe raznih aktivnosti, zasnovane na potrebama djece i mladih, uključujući igre, korisne vještine i služenje društvu, koji se uglavnom odigravaju na otvorenom prostoru u dodiru sa prirodom.
* korištenje specifičnih metoda koje svakog pojedinca čine glavnim činiocem svog razvoja, kao osobe koja se oslanja na sebe, koja je spremna da pruži podršku, koja je odgovorna i posvećena provođenju Misije Svjetske skautske organizacije;
* pružanje pomoći na uspostavljanju sistema vrijednosti zasnovanog na duhovnim, socijalnim i ličnim principima, kako je to iskazano u izviđačkom Zavjetu i Zakonu;

## Programske osnove 
### Izviđaštvo je zasnovano na sljedećim principima: 
* Obaveza prema duhovnom traganju – odanost duhovnim načelima koja obuhvataju pronalaženje vlastitog puta za upoznavanje sebe i svijeta oko sebe.
* Obaveza prema drugima – odanost svojoj zemlji sa zalaganjem za unapređenje lokalnog, nacionalnog i međunarodnog mira, razumjevanja i saradnje.
* Učestvovanje u razvoju društva, sa priznavanjem i poštovanjem dostojanstva drugog čovjeka i cjelovitosti svijeta prirode.
* Obaveza prema sebi – odgovornost za razvoj sopstvene ličnosti.

### Članovi izviđačke organizacije se dijele na sljedeće kategorije članstva: 
* Cicibani uzrast do 7 godina;
* Poletarci i pčelice, uzrast 7 do 11 godina
* Mlađi izviđači i planinke, uzrast 11 do 15 godina,
* Izviđači i planinke, uzrast 15 do 18 godina.
* Stariji izviđači – brđani seniori, 18 do 30 godina,
* Stariji izviđači – brđani veterani starost preko 30 godina

## Međunarodna suradnja 
Savez izviđača Federacije Bosne i Hercegovine kroz krovnu organizaciju Saveza izviđača u Bosni i Hercegovini član je Svjetske organizacije skautskog pokreta (World Organization of Scout Movement), jedna od najpoznatijih i najbrojnijih međunarodnih organizacija, s konzultativnim statusom u Ekonomsko-socijalnom vijeću Ujedinjenih naroda te u partnerstvu s mnogim agencijama (UNICEF, UNESCO, UNDP…). Unutar Europske regije Svjetske organizacije skautskog pokreta razvijeni su kontakti s Europskom komisijom, Europskim parlamentom i Vijećem Europe, ali i mnogim međunarodnim udrugama, kao što je Europski forum mladih.

## Odredi SIFBIH-a 
Savez izviđača Federacije Bosne i Hercegovine (SIFBIH) trenutno broji 30 odreda i to:

* Odred izviđača “Bregava” Stolac
* Odred izviđača “Crni Vrh” Tešanj
* Odred izviđača “Duga” Ljubače – Tuzla
* Odred izviđača “Igman 92” Ilidža
* Odred izviđača “Jablan” Jablanica
* Odred izviđača “Lukavica” Lukavica – Gračanica
* Odred izviđača “Lisac” Zenica
* Odred izviđača “Mladost” Ilijaš
* Odred izviđača “Plamen” Banovići
* Odred izviđača “Prva Bošnjačka Gimnazija” Sarajevo
* Odred izviđača “Prvi Dobrinjski” Sarajevo
* Odred izviđača “Rakovica 9” Rakovica
* Odred izviđača “Smet” Zenica
* Odred izviđača “Visoko” Visoko
* Odred izviđača “Vrba” Doboj Istok
* Odred izviđača “Zmajevac” Zenica
* Odred izviđača “Zvijezda” Vareš
* Odred izviđača “Stari Grad” Mostar
* Odred izviđača “Vrelo Bosne” Ilidža
* Odred izviđača “Zenički” Zenica
* Odred izviđača “Klek” Zavidovići
* Odred izviđača “Krin” Tuzla
* Odred izviđača “Neretva” Konjic
* Odred izviđača “Neretva” Mostar
* Odred izviđača “Radobolja” Mostar
* Odred izviđača “Safet Ribić” Nemila
* Odred izviđača "Široki Brijeg" Široki Brijeg
* Odred izviđača "5 zlatnih ljiljana" Mostar

## Izvori 
Kategorija:Bosanskohercegovačka kultura
Kategorija:Organizacije osnovane 1999.